 Nkem_Owoh  Dem know am for im song wey bi I Go Chop Your Dollar abaut fraud. Dem sing di song for insaid one fim wey bi The Master wey Owoh akt like a skamar. The Economy and Ficial Crimes Commission an di Nigeria broadcasting komishon ban di song. For 2007, dem arrest Owoh in Amsterdam, Netherland bikos of seven months investigeshon kari out by Dutch polis dubbed Operation Apollo. Polis ares Owoh wen e dey paform a muzik show, Di polis dem dem enta di event senta an also arrest 111 pipul bikos dem dey suspet dem for lottery fraud an immigration violation. Dem leta rilis Owoh. In 2009 dem kidnap Owoh in eastern part of Naija. Im kidnapa want 15 million naira bifor dey will rilis am. But na 1.4 million naira im famili pay dem bifor dem rilis am. 